A-10 Thunderbolt II - Wikipedia

# A-10 Thunderbolt II

### From Wikipedia

A-10 Thunderbolt II
A-10 Thunderbolt II
Penerangan
Role | Sokongan udara dekat
Kakitangan | Satu
Dimensi
Panjang | 53 kaki 4 in | 16.16 m
Panjang sayap | 57 kaki 6 in | 17.42 m
Tinggi | 14 kaki 8 in | 4.42 m
Lebar sayap | 506 ft² | 47 m²
Berat
Kosong | 21,519 lb | 9,761 kg
Berisi | 32,730 lb | 14,846 kg
Maksima berlepas | 51,000 lb | 22,950 kg
Janakuasa
Enjin | Dua General Electric TF34-GE-100 turbofan
Tujahan | 9,065 lbf each engine | 40 kN
Prestasi
Laju maksima | 420 mph | 676 km/h
Jarak tempur | 620 mi | 1,000 km
Jarak ulang-alik | 2,542 mi | 4,091 km
Siling perkhidmatan | 45,000 feet | 13,636 m
Kadar memanjat | 6,000 ft/min | 1,828 m/min
Senjata
Meriam | One 30 mm GAU-8/A tujuh laras Gatling gun dengan 1,174 peluru
Bom | Muatan penuh: 16,000 paun pada 11 pylon | Muatan penuh: 7,257 kg pada 11 pylon

Formasi Pesawat A-10 Thunderbolt II

Kapal terbang Fairchild-Republic A-10 Thunderbolt II adalah sejenis pesawat penyerang satu tempat duduk yang direka khusus untuk memberikan bantuan serangan rapat ataupun bantuan udara rapat kepada pasukan-pasukan tentera darat. Pesawat ini direka khusus sebagai pesawat antikereta kebal, dan boleh memusnahkan kereta kebal, kereta perisai dan lain-lain sasaran di darat.

Pesawat ini boleh juga digunakan untuk memberikan kawalan udara hadapan atau forward air control dan memberikan petunjuk kepada lain-lain pesawat penyerang. Pesawat ini adalah pesawat pertama Tentera Udara Amerika Syarikat yang dibina khusus untuk peranan bantuan udara rapat bagi membantu pasukan-pasukan darat.

Nama kapal terbang ini asalnya digunakan untuk pesawat Republic P-47 Thunderbolt yang berkhidmat sebagai pesawat pejuang semasa Perang Dunia II. Pesawat P-47 bukan sahaja cemerlang menjalankan misi mengiring pasukan pesawat pengebom B-17 Superfortress dan B-24 Liberator dalam misi pengeboman ke atas Berlin, tetapi pesawat ini juga menjadi jaguh dalam peranan serangan sasaran darat, khususnya dalam memberikan serangan bantuan rapat.

Namun demikian, di kalangan anggota tentera dan juruterbangnya, pesawat ini dipanggil Warthog ataupun Hog sahaja. Kerangka yang sama digunakan untuk pesawat OA-10 bila digunakan untuk peranan kawalan udara hadapan.

## [Sunting] Latar Belakang

Latar Belakang

Pesawat A-10 dibangunkan untuk mengatasi masalah kerentanan pesawat-pesawat yang menjalankan serangan bantuan rapat kepada serangan oleh pasukan pertahanan darat yang menggunakan senjata terdiri dari artileri antiudara dan tembakan oleh peluru dari pelbagai kaliber dan juga peluru berpandu darat ke udara semasa Perang Vietnam. Jumlah kehilangan pesawat yang menjalankan serangan bantuan rapat semasa Perang Vietnam amat tinggi. Perang tersebut menonjolkan peranan yang dimainkan oleh pesawat A1 Skyraider yang berupaya berlegar ataupun loiter untuk jangka masa yang lama sambil membawa persenjataan yang berat.

Kelasakan Pesawat A-10 Thunderbolt Terbukti Apabila Pesawat Yang Dipandu Kim Campbell Berjaya Pulang Dengan Selamat ke Pengkalan Walaupun Mengalami Kerosakan Teruk Semasa Menyerang Baghdad

Daftar kategori kapal terbang

Diperolehi daripada "http://ms.wikipedia.org../../../a/-/1/A-10_Thunderbolt_II_4496.html"

Kategori: Pertahanan Udara | Kapal terbang tentera

##### Views

- Rencana
- Perbincangan
- Semakan terkini

##### Cari

##### Bahasa lain

- Dansk
- Deutsch
- English
- Esperanto
- Español
- فارسی
- Suomi
- Français
- Galego
- Bahasa Indonesia
- Italiano
- 日本語
- Nederlands
- Norsk (bokmål)
- Polski
- Português
- 中文